Bráðaframkvæmdir í umhverfismálum ákveðnar Nýkjörið bæjarráð Akraness ákvað á fyrsta fundi sínum sem haldinn var í síðustu viku að fela sviðsstjóra tækni - og umhverfissviðs að ráðast sem fyrst í framkvæmdir við slitlagsútlögn á aðkeyrslu safnasvæðisins að Görðum , Lambhúsastíg , Ægisbrautarenda vestri og aðkeyrslu að Grundaskóla við Víkurbraut . Ennfremur á göngustíga samkvæmt nánara samráði við bæjarstjóra svo og undirbúning að lagningu nýs slitlags á Grenigrund . Þá ákvað ráðið einnig að keyptir verði 10 bekkir sem komið verði fyrir í bænum og einnig verði bætt við 10 ruslafötum á almannafæri í bænum . Kostnaði sem hlýst af þessum framkvæmdum var vísað til endurskoðunar fjárhagsáætlunar . Í bréfi sem sviðsstjórinn lagði fyrir bæjarráð kom fram að hann hafi rætt við fyrirtækið Malbik og völtun hf. um að taka að sér lagningu slitlagsins og það hafi hlotið jákvæðar undirtektir og geri forráðamenn fyrirtækisins ráð fyrir að hægt verði að hefjast handa öðru hvoru megin við næstu mánaðamót .